Избијају немири, највише због судске реформе. Она је аристократију лишавала политичких повластица. Отпор није дошао из Париза већ из покрајина. Побуне избијају у Тулузу и Дижону, а најзначајнија је побуна у Дофинеји позната као „борба са цреповима“. Ова покрајина је позната по индустријској делатности. Маса заузима градска врата и баца црепове на краљеве патроле. У околини Гренобла одржава је скупштина (у дворцу Визилеу) која подсећа на државне сталеже. Присуствовали су представници сва три сталежа с тим што је посланика трећег сталежа било 276, а посланика остала два сталежа укупно 215. Визилска скупштина представља прави узор за скупштине других покрајина. Локалне скупштине захтевале су сазивање државних сталежа.